Siri “Parasite” HBO Adalah Kisah ‘Original’, Bukannya ‘Remake’
Adaptasi filem Parasite ke siri televisyen oleh HBO telah mengundang pelbagai reaksi peminat. Pada awalnya, dilaporkan bahawa siri tersebut adalah remake kepada filem Parasite, namun dalam temubual baru-baru ini, penerbit Adam McKay menjelaskan pekara sebenar kepada wartawan. Menurut McKay, siri Parasite HBO itu bukan penghasilan semula, tetapi sebaliknya memiliki jalan cerita asalnya sendiri.  “Ini adalah siri yang asli,” katanya. “Ia berada di dunia yang sama dengan filem itu, tetapi ini adalah kisah asli yang hidup di dunia yang sama.” jelas McKay ketika menjadi tetamu podcast MTV “Happy Sad Confused” awal minggu ini. Menurut McKay lagi, pembangunan projek itu bergerak dengan “Kelajuan penuh”  “Ia berada di dunia yang sama dengan filem itu, tetapi ini adalah kisah asli yang hidup di dunia yang sama.” McKay tidak banyak menyentuh mengenai projek itu tetapi mengatakan betapa beruntungnya dia kerana mengusahakan sesuatu yang menjadi sebahagian daripada Bong Joon-Ho. Bong dan McKay akan menjadi penerbit eksekutif siri terhad Parasite. Bong berharap dapat menggunakan waktu yang diperuntukkan dalam siri televisyen untuk mengembangkan dunia Parasite dengan cara yang tidak dapat dilakukannya dalam filem itu. Kate Street Picture Company, CJ Entertainment dan Hyperbole Industries turut menjadi penerbit kesekutif. 